Só gaan dit volgens vriende met Eugene de Kock in die psigiatriese hospitaal
JY LEES NOU Só gaan dit volgens vriende met Eugene de Kock in die psigiatriese hospitaal
Die berugte “sluipmoordenaar van die staat”, Eugene de Kock, is nog in ’n lang herstelfase wat sy geestesgesondheid betref en is sowat ’n week gelede in die Denmar Psigiatriese Hospitaal in Pretoria opgeneem.
Volgens die politieke ontleder en vriend van De Kock, Piet Croucamp, is depressie nie by De Kock gediagnoseer nie, maar hy word wel waargeneem. “Dit gaan goed met Eugene. Hy sukkel nog met sielkundige probleme en ’n lang herstelpad lê voor,” sê hy.
Piet Croucamp, friend of Eugene de Kock waiting for the #parole announcement. LM @SABCNewsOnline pic.twitter.com/0TVUC2Fq5l — Liela (@LielaMagnus) January 30, 2015
De Kock is in 2015 uit die tronk vrygelaat. Hy het glo nie streng paroolvoorwaardes nie, maar word wel deur die Staatsveiligheidsraad beskerm. Piet sê hy wou vandag vir sy vriend gaan kuier het. Hy is nie seker hoe lank hy in Denmar gaan wees nie. De Kock is in 1996 skuldig bevind aan misdaad teen die mensdom vir sy betrokkenheid in die polisie se Koevoet-eenheid en as bevelvoerder van Vlakplaas.
#TodayInHistory - 1996: South African judge jailed former state assassin, Eugene de Kock, for more than 200 years. pic.twitter.com/5rzsfZhABw — SteveBikoFoundation (@BikoFoundation) October 30, 2016